Vürst Vladimir pööras usuküsimustele suurt tähelepanu. Kõigepealt üritas ta reformida muinasusku. Kiievis seati ühele künkale üles peajumal Peruni uhke kuju ja veel teisi tähtsaid jumalaid, kuid midagi jäi siiski puudu.
Sõjad Bulgaaria ja Bütsantsi vahel kestsid vahelduva eduga enam kui paarsada aastat. Otsustava võidu saavutas keiser Basileios II. Ta tungis oma väega bulgaarlaste aladele. Tuhanded Bulgaaria sõjamehed piirati mäekurus ümber ja võeti vangi. Bulgaaria riik liideti Bütsantsi valdustega.
Kui Rjurik suri, sai Novgorodis vürstiks tema lähikondlane Oleg. Oleg vallutas Kiievi, sest soovis valitseda kogu teed varjaagide juurest kreeklasteni. Pärast tähtsa kaubalinna vallutamist, kuulutas ta end suurvürstiks.
Põhjapoolsed rahvad ei saanud oma maa valitsemisega ise hakkama. Hõim sõdis hõimuga ja vürst vürstiga. Lepiti kokku, et kutsutakse endale valitseja võõrsilt. Aastal 862 asus viikingipealik Rjurik elama Novgorodi.